खेलों में भारत के फिसड््डी होने का सबसे बड़ा कारण स्कूली स्तर पर बच्चों में खेल प्रोत्साहन का अभाव रहा है। भारत में शिक्षा प्रणाली भी ऐसी है, जहां स्कूलों में खेल सिर्फ गैर शैक्षिक गतिविधि के अंतर्गत आते हैं, ताकि अच्छी नौकरी के लिए बॉयोडाटा थोड़ा अच्छा बन सके। ऐसे में खेलों में फर्श से अर्श तक पहुंचने वाले चीन से भारत बहुत कुछ सीख सकता है। चीन प्रतिभाओं को बहुत कम उम्र में चुन लेता है और इन लड़के-लड़कियों को ओलंपिक में पदक हासिल करने लायक बनाने के वक्त तक मदद करता है। इन प्रतिभाओं को ज्यों ही नेशनल सेंटर में दाखिल किया जाता है उनकी जवाबदेही सरकार की हो जाती है और उन्हें किसी बात की चिंता नहीं करनी रहती। यहां तक कि अपनी शिक्षा के बारे में भी नहीं। लेकिन भारत में हम खेल की कीमत पर शिक्षा पर ध्यान देते हैं।